Karl Dönitz

**Karl Dönitz** (kadangkala dieja **Doenitz**; ; 16 September 1891 24 Disember 1980) adalah seorang Laksamana Besar Jerman semasa era Nazi yang secara singkat menggantikan Adolf Hitler sebagai ketua negara Reich pada Mei 1945, sehinggalah penyerahan kalah tanpa syarat Jerman kepada pihak Bersekutu. Selaku Panglima Tentera Laut Jerman pada awal tahun 1943, beliau memainkan peranan besar dalam sejarah tentera laut Perang Dunia II. Beliau telah disabitkan kesalahan-kesalahan jenayah perang di Perbicaraan Nuremberg pada tahun 1946.

Beliau memulakan kerjayanya didalam Tentera Laut Imperial Jerman sebelum Perang Dunia I. Pada tahun 1918, beliau memerintah kapal selam SM UB-68 sehingga ia ditenggelamkan oleh tentera British. Dönitz telah dijadikan tawanan perang. Sewaktu didalam kem POW, beliau mencipta satu formula perang laut yang kemudian dipanggilnya ''Rudeltaktik'' ("taktik berkumpulan", biasanya disebut "wolfpack").

Pada awal Perang Dunia Kedua, beliau adalah pegawai kanan kapal selam (U-boot) dalam *[[Kriegsmarine]]*, yang dikenali sebagai *[[Befehlshaber der Unterseeboote]]* (BdU). Pada Januari 1943, Dönitz dinaikkan pangkat ke *[[Grossadmiral]]* (Laksamana Besar) dan menggantikan Laksamana Besar Erich Raeder sebagai Panglima Tentera Laut. Dönitz merupakan musuh utama angkatan tentera laut Bersekutu dalam Pertempuran Atlantik. Dari tahun 1939 hingga 1943 pihak U-boot berperang dengan berkesan tetapi kehilangan inisiatif bermula dari Mei 1943. Dönitz mengarahkan armada kapal selamnya bertempur sehingga tahun 1945 bagi meringankan tekanan terhadap cabang-cabang perkhidmatan *[[Wehrmacht]]* (angkatan tentera) yang lain. Sejumlah 648 buah U-boot musnah—429 darinya tanpa mangsa yang terselamat. Tambahan lagi, dari jumlah tersebut, 215 buah kapal selam musnah dalam pelayaran sulung mereka. Kira-kira 30,000 orang dari jumlah 40,000 yang berkhidmat dalam U-boot terkorban.

Pada 30 April 1945, selepas kematian Adolf Hitler dan menurut wasiat terakhir Hitler, Dönitz telah dinamakan pengganti Hitler selaku ketua negara (*Staatsoberhaupt*), dengan gelaran Presiden Jerman (*Reichspräsident*) dan Pemerintah Tertinggi Angkatan Tentera. Pada 7 Mei 1945, beliau mengarahkan Jeneral Alfred Jodl, Ketua Staf Operasi *[[Oberkommando der Wehrmacht]]* (OKW), menandatangani Surat Cara Penyerahan Kalah Jerman di Reims, Perancis. Dönitz kekal sebagai ketua Kerajaan Flensburg, nama baru kerajaan Jerman, sehinggalah ia dibubarkan oleh kuasa-kuasa Bersekutu pada 23 Mei.

Dengan pengakuannya sendiri, Dönitz adalah seorang Nazi dan penyokong Hitler yang berdedikasi; beliau berpegang pada kepercayaan anti-Semitik dan menegaskan bahawa para pegawai *Kriegsmarine* mematuhi pandangan politiknya. Selepas perang, Dönitz didakwa sebagai penjenayah perang utama di perbicaraan Nuremberg atas tiga pertuduhan: konspirasi untuk melakukan jenayah terhadap keamanan, jenayah perang, dan jenayah terhadap kemanusiaan; merancang, memulakan, dan melancarkan perang pencerobohan; dan jenayah terhadap undang-undang peperangan. Beliau didapati tidak bersalah melakukan jenayah terhadap kemanusiaan, tetapi bersalah melakukan jenayah terhadap keamanan dan jenayah perang terhadap undang-undang peperangan. Beliau telah dijatuhi hukuman penjara 10 tahun; setelah dibebaskan, beliau tinggal di sebuah kampung berhampiran Hamburg sehingga kematiannya pada tahun 1980.

## Tarikh kenaikkan pangkat
* *[[Seekadett]]* - 1 April 1910
* *[[Fähnrich zur See]]* - 15 April 1911
* *[[Leutnant zur See]]* - 27 September 1913
* *[[Oberleutnant zur See]]* - 22 Mac 1916
* *[[Kapitänleutnant]]* - 10 Januari 1921
* *[[Korvettenkapitän]]* - 1 November 1928
* *[[Fregattenkapitän]]* - 1 Oktober 1933
* *[[Kapitän zur See]]* - 1 Oktober 1935
* *[[Kommodore]]* - 28 Januari 1939
* *[[Konteradmiral]]* - 1 Oktober 1939
* *[[Vizeadmiral]]* - 1 September 1940
* *[[Laksamana (Jerman)|Admiral]]* - 14 Mac 1942
* *[[Laksamana Jeneral|Generaladmiral]]* - dilangkau
* *[[Grossadmiral]]* - 30 Januari 1943

## Anugerah kebesaran
* Pingat Kehormatan Am Diraja Prusia berwarna Perak: 7 Jun 1913
* Bulan Sabit Besi (Bintang Gallipoli) Turki: 7 November 1914
* Medal Liakat (Kepujian) Perak Turki berserta Pedang: 7 November 1914
* Iron Cross Kelas 1: 5 Mei 1916
* Iron Cross Kelas 2: 7 November 1914
* Pingat Friedrich Duchy Anhalt Kelas 1: 17 Januari 1916
* Darjah Medjidie Turki Kelas 4 berserta Pedang: 13 Mac 1917
* Lencana Perang Kapal Selam, 1918: 1 Julai 1917
* Pingat Kepujian Tentera Austria-Hungary Kelas 3 berserta Bintang Perang: 24 Disember 1917
* Pingat Kesatria Darjah Kerabat Diraja Hohenzollern berserta Pedang: 10 Jun 1918
* Pingat Kehormatan Pejuang: 30 Januari 1935
* Pingat Kesatria Darjah Pedang Diraja Sweden Kelas 1: 12 April 1936
* Pingat Khidmat Lama Angkatan Tentera Kelas 4 hingga Kelas 1: 2 Oktober 1936
* Pingat Komander Darjah Kepujian Diraja Hungary: 20 Ogos 1938
* Lencana Iron Cross (1939) Kelas 1: 20 Disember 1939
* Lencana Iron Cross (1939) Kelas 2: 18 September 1939
* Medal Peringatan Sudetenland: 20 Disember 1939
* Lencana Perang Kapal Selam 1939 bertahta Berlian, gred khas: 27 Februari 1940
* Knight Cross of the Iron Cross: 21 April 1940
* Pingat Komander Darjah Tentera Savoy Itali: 20 April 1940
* Pingat Utama Darjah Kepujian Laut Sepanyol: 10 Jun 1940
* Darjah Daun Oak bagi Knight Cross of the Iron Cross: 6 April 1943
* Darjah Michael the Brave Romania Kelas 1: 12 April 1943
* Darjah Matahari Terbit Jepun Kelas 1: 11 September 1943
* Lencana Emas Juruterbang Pemerhati bertahta Berlian (Kehormat): 30 Januari 1943
* Lencana Emas Kehormat Parti Nazi: 30 Januari 1944
* Pingat Utama Darjah Kebebasan Finland berserta Pedang: 11 April 1944
* Nama Donitz disebut dua kali dalam Wehrmachtbericht (Laporan Kemajuan Angkatan Tentera) iaitu pada 14 Mac 1942 dan 5 Mei 1945. Ini membolehkan beliau tersenarai dalam Daftar Kehormat Tentera Darat Jerman. (Orang-orang atau unit-unit tentera yang disebut dalam Wehrmachtbericht dianggap satu penghormatan besar tentera dan dipandang tinggi)

## Lihat juga
Fil Marsyal dan Laksamana Besar Jerman
* Hermann Goering (kemudian Marsyal Empayar)
* Werner von Blomberg
* Gerd von Rundstedt
* Erich Raeder
* Fedor von Bock
* Wilhelm Ritter von Leeb
* Walther von Brauchitsch
* Wilhelm Keitel
* Walther von Reichenau
* Erwin von Witzleben
* Gunther von Kluge
* Albert Kesselring
* Hugo Sperrle
* Wilhelm List
* Erhard Milch
* Eduard Freiherr von Bohm-Ermolli
* Erwin Rommel
* Georg von Kuchler
* Erich von Manstein
* Friedrich Paulus
* Ernst Busch
* Ewald von Kleist
* Maximilian Freiherr von Weichs
* Wolfram Freiherr von Richthofen
* Walter Model
* Ferdinand Schorner
* Robert Ritter von Greim

## Rujukan dan nota
#### Bibliografi
*
* 
*Dönitz, Karl, *Grossadmiral*. *Memoirs: Ten Years and Twenty Days*. Da Capo Press, USA, 1997. ISBN 0-306-80764-5. (reprints 1958 German-language Athenäum-Verlag edition).
* 
*Guðmundur Helgason. "Befehlshaber der Unterseeboote (BdU) Karl Dönitz." at Uboat.net. 
* 
*Padfield, Peter. *Dönitz: The Last Führer*. Cassell & Co, UK, 2001
* 
* 
* 

### Informasi latar belakang
*Cremer, Peter. *U-Boat Commander: A Periscope View of the Battle of the Atlantic*. 1984. ISBN 0-87021-969-3.
*Davidson, Eugene. *The Trial of the Germans: Account of the Twenty-two Defendants Before the International Military Tribunal at Nuremberg*. 1997. ISBN 0-8262-1139-9
*Hadley, Michael L. *U-Boats Against Canada: German Submarines in Canadian Waters*. McGill-Queen's University Press: 1985. ISBN 0-7735-0801-5.
*Macintyre, Donald. *U-boat Killer*. 1999. ISBN 0-304-35235-7
*Thompson, H.K. & Henry Strutz. *Doenitz at Nuremberg, a reappraisal: War crimes and the military professional*. Amber Pub. Corp. 1976.
*Werner, Herbert A. *Iron Coffins: A U-boat Commander's War, 1939–45*. 1999. ISBN 0-304-35330-2
*Prien, Gunther. *Fortunes of War: U-boat Commander*. 2000. ISBN 0-7524-2025-9
*Herwig, Holger H. *Innovation ignored: The Submarine problem* in Murray, Williamson and Millet Allan R. ed. "Military Innovation in the Interwar Period". Cambridge University Press 1998
**Failure to Learn: American Anti-submarine Warfare in 1942* in Cohen, Eliot A. and Gooch, John. *Military Misfortunes* Vintage Books 1991

### Bacaan lanjut
*Jason Pipes *[http://www.feldgrau.com/articles.php?ID=51 The Reichsmarine 1919–1935]*
*Jason Pipes *[http://www.feldgrau.com/main1.php?ID=4 Kriegsmarine – The Navy 1935–1945]*
*Re-birth of the U-boat

## Pautan luar
*
*Archives of news and details about Karl Dönitz
*uboat.net Comprehensive reference source for World War I and World War II U-boat information.
*Historical Enigma message Grand Admiral Dönitz announcing his appointment as Hitler’s successor.